ועדת הכספים, כנסת 25, פרוטוקול מספר 73, 2023-02-28 00:00

משה גפני: דיון בנושא פקיעת חוק הדיור הציבורי (זכויות רכישה), התשנ"ט-1998

משה גפני:  פקע חוק הדיור הציבורי ובינתיים לא נעשה משהו מקביל, הצעתם של חברי הכנסת מיכאל ביטון וינון אזולאי

משה גפני:  הבמה עומדת לרשותכם

משה גפני:  מי מתחיל?     

מיכאל ביטון: ינון, הוא הבכיר בוועדה

אחמד טיבי: אל תחלק תעודות סתם

מיכאל ביטון: הוא ביקש

מיכאל ביטון:  קדימה, ינון

ינון אזולאי: טיבי צודק

ינון אזולאי:  טיבי ותיק בוועדה, אני בכיר בוועדה

משה גפני: בבקשה, בכבוד

ינון אזולאי: תודה רבה לך אדוני היושב-ראש

ינון אזולאי:  מיכאל ביטון, גם תודה רבה לך על הוויתור בזמן

ינון אזולאי:  אני רק אקצר כי אנחנו כולנו מכירים את הנושא, ואני כבר מתנצל מראש שאני צריך לצאת

משה גפני: רק רגע, מי נמצא ממשרד השיכון?      

אחמד טיבי: אגב, ככה נוהגים בכירים, מציגים ויוצאים

ינון אזולאי: כן, כן, כשהיית בכיר למדתי ממך משהו

משה גפני: לא כל הבכירים אותו דבר

מיכאל ביטון: זה ברחנים, זה לא בכירים

משה גפני: מי נמצא ממשרד השיכון?      

גילה פינקלשטיין: אני מאגף נכסים

משה גפני: ממינהל תחום דיור ציבורי נמצא?      

שחר יששכר: אני מהלשכה המשפטית, משרד השיכון

משה גפני: תחום דיור ציבורי אני שואל

גילה פינקלשטיין: כן, זה אגף נכסים שמתעסק בנכסים

משה גפני: בסדר גמור, מאה אחוז

משה גפני:  בבקשה

ינון אזולאי: קודם כל תודה רבה לכם, תודה רבה על הדיון אדוני היושב-ראש

ינון אזולאי:  מיכאל ביטון, תודה רבה לך שביחד אנחנו מובילים את זה כבר הרבה זמן

ינון אזולאי:  אתה מכיר את זה מקרוב

ינון אזולאי:  אתה גם חי את זה

ינון אזולאי:  בגדול, אנחנו באים לדון וגם מנסים להגיע ולחדש את הצעת החוק שהייתה אז, של רן כהן בנושא החוק של הדיור הציבורי, שלאחר זמן שהדייר גר בדירה, יוכל לרכוש את הדירה

ינון אזולאי:      מה שקורה היום, שבעצם אנשים קיבלו מכתבים

ינון אזולאי:  חלקם, אני כבר יודע שמחוץ לבית

ינון אזולאי:  יש משפחות, שצריך גם את זה להראות, שהן משפחות מרובות ילדים שיש להן שתי דירות והיום לא אפשרו להם, גם בכל השנתיים האחרונות לא אפשרו להם לקנות את שתי הדירות

ינון אזולאי:  התוצאה של זה שמשפחות לא קנו דירות גם מבחינת ביורוקרטיה שהן עברו והחוק פג

ינון אזולאי:  החוק פג ב-14 בפברואר

ינון אזולאי:       יש כל מיני תירוצים שונים שהמשפחות, סליחה על הביטוי, עושות על זה קומבינות ומוכרות

ינון אזולאי:  אני לא מאמין שיש כאלה, וגם אם יש כאלה זה בקצה שבקצה ואי אפשר להעניש את אותם אלה שהם באים ובאמת נלחמים על פת לחמם, שהמדינה גם הכירה בהם שהם יכולים לקבל את הדיור הזה

ינון אזולאי:  יש שם אנשים שהם מוחלשים, יש שם אלמנות וגרים שם יתומים

ינון אזולאי:  את הדבר היפה הזה שהם יכלו לקנות אותו במחיר נורמלי שגם ככה המחירים עלו ועלו וגם היום קשה להם להביא את הכסף הזה, המדינה מבקשת לוותר ולבטל את זה, לכן אנחנו עושים פה את הדיון בשביל קודם כל להציף את העניין הזה

ינון אזולאי:  אנחנו פה בעזרת השם בשביל לעשות הכול על מנת להילחם על להאריך את המצב, אני לא יודע בכמה אבל קודם כל להכיר בזה שמשרד השיכון יכיר שהדבר הזה הוא דבר הכרחי, נצרך בשביל אותם אלה שגרים

ינון אזולאי:  לא רק שלא יוציאו אותם, שגם יוכלו לחיות בשקט ובשלווה וגם כן בעיתו ובזמנו גם להוריש את זה לילדים שלהם

ינון אזולאי:  זה לא עבירה

ינון אזולאי:  תודה רבה אדוני

משה גפני: תודה רבה

משה גפני:       חבר הכנסת מיכאל ביטון

מיכאל ביטון: תודה היושב-ראש

מיכאל ביטון:  הסכמת לקיים את הדיון הזה במהרה לאור הדחיפות שלו

מיכאל ביטון:  לינון, השותף שלי להמון מאבקים חברתיים צודקים

מיכאל ביטון:  אני רוצה לדבר על הבעיה הדחופה וגם איזה מבט רחב

מיכאל ביטון:  הבעיה הדחופה, שזה יהיה חרפה שזאת תהיה הממשלה שבתקופה שלה פקע חוק המכר שהיה חוק לצדק חברתי, לתת לדיירי דיור ציבורי אחרי 40 שנה את הזכות לקנות את הנכס ולקבל קורת גג ולצאת מהעוני, כי העוני המרכזי בישראל הוא שאין לך בית, כי ההוצאה הגדולה ביותר למשפחה היא משכנתא

מיכאל ביטון:  משפחה ענייה שילמה שכר דירה 40 שנה למדינה ולא יכולה לקנות את הבית הזה

מיכאל ביטון:  גם אם הם מבוגרים ויש להם שבעה או שמונה ילדים והדירה הזאת שווה 700,000 שקל, אז זה יאפשר 100,000 לכל בן משפחה למשכנתא העתידית, כי למשפחות האלה אין הון עצמי לקנות משכנתאות

מיכאל ביטון:  המדינה מסבסדת מחיר מופחת ומחיר מטרה ומחיר למשתכן, מסבסדת במאות אלפי שקלים, ואתה בודק מי קנה בתים במחיר מופחת, זה מחיר מטרה, אתה רואה מעמד ביניים והכנסות של עשרות אלפי שקלים

מיכאל ביטון:       אני קורא לך היושב-ראש ולכל ועדת כספים, אל תאשרו את תקציב המדינה בלי שחודש חוק המכר

מיכאל ביטון:  החוק הזה, יש בו צדק חברתי

מיכאל ביטון:  מנסים לתקוף אותו

מיכאל ביטון:  אומרים, אם נמכור דירות לא יהיה דירות

מיכאל ביטון:  בטח שלא יהיה דירות, כי האוצר הרג את הדיור הציבורי

מיכאל ביטון:  לקח כסף מהדירות ולא החזיר אותו

מיכאל ביטון:  קיבל 2 מיליארד בממשלה הקודמת, לא גמר לקנות את הבתים

מיכאל ביטון:  רוצה להרוג את הדיור הציבורי

מיכאל ביטון:  מי הולך לדיור הציבורי? העניים ביותר, הרווחתיים ביותר

מיכאל ביטון:  למה אנחנו צריכים שבמדינת ישראל דיור ציבורי יהיה כל כך משפיל, כל כך מוזנח, כל כך לא מאיר פנים? למה רק לעניים ביותר? למה לא לזוג צעיר ולסטודנט יהיה דיור ציבורי? אנחנו רוצים לטפל ביוקר המחיה

מיכאל ביטון:  אם היינו עושים 200,000 בתים כמו פעם, נגמר התור

מיכאל ביטון:  התור הוא 30,000 ועוד 100,000–200,000 מקבלים סיוע בשכר דירה

מיכאל ביטון:  בזבוז כסף

מיכאל ביטון:  סיוע בשכר דירה הולך למשכיר, הוא לא הולך לשוכר כי יודעים שהוא מהרווחה ומגדילים לו את השכירות

מיכאל ביטון:       היושב-ראש, אני מבקש ממך שני דברים: אחד, תפעל בנחישות שלא יאושר תקציב המדינה בלי שחוק המכר חודש

מיכאל ביטון:  שניים, שלא יעבדו עליך

מיכאל ביטון:  מציגים תפיסה של דיור ציבורי ושהם ישימו 2–3 מיליארד

מיכאל ביטון:  הם לא שמים את זה, זה כבר קיים בתקציב

מיכאל ביטון:  זה לא בוצע השנה

מיכאל ביטון:  יש בתקציב 2–3 מיליארד לרכש בתים בלי תקציב חדש

מיכאל ביטון:  האם אנחנו רוצים בשורה בדיור הציבורי לחלשים ביותר? אתה מכיר אותם

מיכאל ביטון:  אתה ראית את האנשים האלה

מיכאל ביטון:  הם בשר מבשרינו

מיכאל ביטון:  זה ההורים שלנו

מיכאל ביטון:  אני מבקש ממך לחדש את חוק המכר ולא לקנות את הבלוף של מה שהממשלה הולכת לעשות בדיור הציבורי

מיכאל ביטון:       שאלות קשות, האם זה כסף חדש או ישן? האם אתם הולכים לשנות את השיטה של סיוע בשכר דירה? למה שהמדינה לא תשכור בתים? אתם רוצים לעזור למישהו לשכור בתים? תשכרו בעצמכם

מיכאל ביטון:  תתחייבו בדירה חדשה, 3,000 שקל, עשר שנים, 20 שנה

מיכאל ביטון:  תביאו שכירות במקום לתת לו 2,000 שקל או 1,000 שקל

מיכאל ביטון:  תיתנו לקבלן 3,000 שקל לעשר שנים, תכניסו אנשים לבתים

מיכאל ביטון:  יש מה לעשות

מיכאל ביטון:  הדבר הזה הוא ביזיון

מיכאל ביטון:       אני רוצה לשבח את מוטי גיגי, את כל הפעילים

מיכאל ביטון:  כל הממשלות כשלו בדבר הזה, גם הממשלה הקודמת שהייתי תומך שלה, ואני מבקש ממך לא לוותר על חוק המכר לפני שתקציב המדינה יאושר

מיכאל ביטון:  ממש להביא את זה כהחלטה פה, לא יהיה תקציב מדינה בלי חוק המכר

מיכאל ביטון:  אולי אז האוצר יילך לעבוד והשיכון יבין שהנושא הזה לא יירד מסדר-יומה של הכנסת

מיכאל ביטון:  תודה רבה היושב-ראש

משה גפני: תודה רבה

חוה אתי עטייה: אגב, חוק המכר ידון בוועדת הכספים או בוועדה אחרת?     

מיכאל ביטון: זה עכשיו, פה

חוה אתי עטייה: זה פה בכספים? אני חדשה, אני לא יודעת

משה גפני: אני לא יודע איפה זה יהיה

משה גפני:  בינתיים זה לא קיים בשום מקום

חוה אתי עטייה: אתה יכול להתייחס למה שר השיכון מתנגד לעשות רכישה?     

משה גפני: לא יודע

משה גפני:  יש פה נציגי משרד השיכון, הם יגידו

משה גפני:       לפני זה, עו"ד איילת הלברשטט עטיאס, את ממשרד המשפטים

משה גפני:  את יכולה להגיד לוועדה איפה עומד חוק המכר הדיור הציבורי מבחינה משפטית ברגע זה?     

איילת הלברשטט-עטיאס: כרגע למעשה הסתיים תוקפו ולצערנו הוחלט כרגע לא להאריך אותו

איילת הלברשטט-עטיאס:  אנחנו מקווים שזה ישתנה

איילת הלברשטט-עטיאס:  העמדה שלנו כסיוע משפטי שמייצג את מרבית דיירי הדיור הציבורי בהליכים המשפטיים, שיש חשיבות מאוד גדולה לחוק הזה בייחוד היום כאשר יש החמרה בנושא של הדיירות הממשיכה

איילת הלברשטט-עטיאס:  בעצם אנחנו דואגים פה לדור נוסף של עוני שיהיה, כי מה שיקרה, הדור הבא ייפול בין הכיסאות

איילת הלברשטט-עטיאס:  מצד אחד לא נותנים להם לקנות את הדירות שלהם כשהם גדלים, אבל מצד שני לא נותנים להם גם להיות דיירים ממשיכים כי החמירו את הקריטריונים לקבלת דייר ממשיך

משה גפני: לא להאמין

חוה אתי עטייה: הגשתי הצעת חוק בנושא

איילת הלברשטט-עטיאס: מה שיקרה, שהדור הבא, אנחנו נצטרך לדאוג לו לקורת גג

משה גפני: לכן עמדת משרד המשפטים שצריך להאריך את החוק

איילת הלברשטט-עטיאס: אבל תוך כמובן שמלאי דירות שטוענים כל הזמן שזה בגלל חוק המכר, אנחנו רואים שזה כנראה לא בגלל חוק המכר אלא אנחנו רוצים להבין באמת מה נעשה עם הכסף בעקבות המכירה הקודמת, בעקבות התקציבים שנתנו

משה גפני: בכלל לא ברור שהכסף הלך לנושא הזה אלא נקלח לדברים אחרים

איילת הלברשטט-עטיאס: נכון

איילת הלברשטט-עטיאס:  הפתרון למלאי הדירות לא נמצא בביטול חוק המכר אלא להשתמש בכסף בקניית דיור ציבורי אחר ולמצוא פתרון וגם חידוש ההכרה בקריטריונים של דייר ממשיך

קריאה: השימוש בכסף הזה זה חלק מחוק

קריאה:  פשוט לא מבצעים את זה

קריאה:  משרד האוצר פשוט לא מבצע את החוק

משה גפני: עם כל הכבוד, לא קיבלת רשות דיבור

איילת הלברשטט-עטיאס: בחוק הספציפי היה קבוע שהכסף הספציפי ממכירת הדירות ילך לרכישת דירות

איילת הלברשטט-עטיאס:  בוועדה קודמת שהתקיימה פה רק לפני שבועיים משרד האוצר אמר שהכסף הועבר as is למשרד השיכון ולא ידוע מה נעשה עם הכסף הזה

איילת הלברשטט-עטיאס:  אמרו שזה לשיפוצים אבל לשיפוצים, על אף החשיבות, כי מצב הדירות בכי רע, אמור להיות תקציב נפרד לפי חוק זכויות הדייר, ולכן אנחנו צריכים לקבל תשובה ממשרד השיכון מה נעשה עם הכסף של החוק ההוא

משה גפני: תודה

משה גפני:  משרד השיכון, בבקשה

גילה פינקלשטיין: אני מאגף נכסים

גילה פינקלשטיין:  אנחנו אחראיים למצוא פתרונות דיור לזכאים שהם לא מעטים ואפילו הם גדלים בעקבות גידול טבעי של האוכלוסייה

גילה פינקלשטיין:  יש לנו כ-5,000 ממתינים לדיורי דיור ציבורי, בעוד המשאב המוגבל שלנו שזה הדירות הולך וקטן במיוחד בגלל חוק המכר

גילה פינקלשטיין:  אם לפני עשר שנים היו לנו 57,000 דירות, היום אנחנו עומדים על 48,000 דירות כך שהמלאי קטן

איילת הלברשטט-עטיאס: כמה דירות ניקנו מהכסף?      

גילה פינקלשטיין: היחס הוא 1:5

גילה פינקלשטיין:  מוכרים חמישה, קונים אחד

קריאה: מוכרים דירה ישנה ב-600,000 שקל וקונים דירה - - -      

משה גפני: טוב, הלאה

גילה פינקלשטיין: ככה שזה מקטין לנו מאוד את המלאי

משה גפני: נושא הדיון, מה שהחברים העלו כאן, ב-14 בפברואר פקע חוק המכר

משה גפני:  מה עמדתכם לגבי להמשיך את החוק?     

גילה פינקלשטיין: עמדתנו לא להמשיך אותו

משה גפני: ומה לעשות עם האנשים?     

גילה פינקלשטיין: זה פוגע במלאי שלנו

גילה פינקלשטיין:  אנחנו עכשיו עושים הכול כדי לרכוש

משה גפני: מה זאת אומרת פוגע? פוגע? תביאו כסף

גילה פינקלשטיין: אנחנו עושים הכול כדי לרכוש דירות גם מקרן - - - , גם מכספים שהביאו, אבל עדיין הערך של דירה - - -      

משה גפני: עם כל הכבוד, אני צריך להבין גם מה שאת אומרת

משה גפני:  את לוקחת מהמשפחה בירוחם שיש להם שבעה ילדים

קריאה: גם עם צרכים מיוחדים

משה גפני: כן, צרכים מיוחדים

משה גפני:  לא רציתי להיכנס לעניין הזה שזה לא ייראה דמגוגיה, אבל זה אמת

משה גפני:  אתם לוקחים ממנה את הדירה

משה גפני:  את לוקחת מהילדים את הדירה ואת אומרת, אין לנו מספיק דירות ולכן אנחנו צריכים לקחת את הדירה הזאת

משה גפני:  זה מה שאת אומרת

משה גפני:  חוק הדיור הציבורי מאפשר לאנשים האלה לרכוש את הדירה, לא שאתם תיקחו את זה

משה גפני:  האם זה המצב?     

גילה פינקלשטיין: חוק הדיור הציבורי, ברגע שהאנשים שם הולכים לעולמם או מאיזושהי סיבה, חוזרים למלאי הדירות של הדיור הציבורי של המשרד לזכאי הבא בתור שממתין לא מעט זמן

מיכאל ביטון: 40 שנה אדם שילם שכר דירה

מיכאל ביטון:  את את זה לא סופרת

מיכאל ביטון:  40 שנה לא עשיתם לו גינון בחצר

מיכאל ביטון:  40 שנה השארתם אותו בדירה בלי תאורה במדרגות, בבלוק של עמידר, בטיפול הכי מחפיר, ועכשיו אתם לוקחים את הנכסים האלה בגילו, להתחדשות עירונית מ-200 יחידות ל-1,000 יחידות ולא השארתם שם עוד 100 יחידות לדיור ציבורי, ואתם מסבירים שנרוויח המון כסף ונקנה המון דירות, אבל מה קניתם בשנתיים האלה? איפה 2,000 דירות שהבטחתם לקנות? עוד לפני העניין של חוק המכר יש לכם כסף עומד, מיליארדים

מיכאל ביטון:  לא קניתם בתים

מיכאל ביטון:  את זורקת את זה על משפחות?      

משה גפני: חבר הכנסת ביטון, תודה

משה גפני:  בבקשה

גילה פינקלשטיין: קודם כל אנחנו כל הזמן רוכשים דירות ועכשיו יש לנו - - -      

מיכאל ביטון: כמה רכשתם בשנתיים האלה?     

גילה פינקלשטיין: ב-2022, 213 - - -      

מיכאל ביטון: כמה התחייבתם לרכוש? 1,000 בשנה, אז למה 200 בשנה? 800 דירות יש לכם כסף אבל לקחת מהעניים את הזכות לקנות בית את לא יודעת לתת

מיכאל ביטון:  אין לך מבט ביקורתי על עצמכם?      

גילה פינקלשטיין: יש עוד 400 דירות בתהליך רכישה

גילה פינקלשטיין:  אושרו

משה גפני: אתה רוצה להתייחס?      

שחר יששכר: אני מהלשכה המשפטית

משה גפני: בבקשה

שחר יששכר: בסוף גם רוכשים דירות אבל גם יודעים שיש את הקושי ברכישת דירות - - -     

משה גפני: למה אתם מתנגדים להמשך חוק המכר על דיור ציבורי? זה היה מגולת הכותרת של העשייה של הכנסת, לדאוג לעניים

משה גפני:  למה אתם לא מאפשרים להמשיך את החוק הזה, להאריך אותו לעוד שנה? למה עצרתם אותו?      

שחר יששכר: מה שמלי הסבירה, בסוף על הדילול של המלאי במכירת הדירות ולא מספיקים להדביק את הקצב מבחינת רכש הדירות

שחר יששכר:  גם בסוף יש לנו תקרה של סכום

משה גפני: אני אסביר את מה שאתה אומר ומה שהיא אומרת

משה גפני:  ככה הבנתי

משה גפני:  זה הטענה של שני חברי הכנסת שהעלו את הנושא הזה

משה גפני:  אתם אומרים ככה, אין לנו תקציב לרכוש סתם דירות וכו', ולכן אנחנו את חוק המכר לא מאריכים מכיוון שבלאו הכי אין לנו כסף

משה גפני:  אנחנו לוקחים מאלה שאם היה חוק המכר הם היו זכאים לרכוש דירה

משה גפני:  אנחנו לוקחים את הזכות הזאת מהם ואנחנו נכנסים למסלול אחר

משה גפני:  יבוא מי שזכאי ואז הוא יקבל לפי התור במשרד השיכון, נכון? למה אתם לא מאריכים את החוק עוד שנה, לנסות, לראות אולי זה יעזור?     

גילה פינקלשטיין: אני אחזור שוב על מה שאמרתי

גילה פינקלשטיין:  אני אומרת שיש היום כ-5,000 ממתינים רק במשרד הבינוי והשיכון

גילה פינקלשטיין:  ברגע שאנחנו מוכרים זה מקטין לנו את המלאי

גילה פינקלשטיין:  הזכאי הבא, לא יהיה לו דירה

משה גפני: אבל אם זה מדלל את המלאי, מדינה מתוקנת צריכה להביא תקציב כדי לקנות עוד

גילה פינקלשטיין: מביאים

גילה פינקלשטיין:  גם עושים את כל הדברים כדי להגדיל את המלאי

שחר יששכר: אדוני, אבל לא מדביקים את הקצב

מיכאל ביטון: כי לא קניתם 2,000 דירות בשנתיים האלה

מיכאל ביטון:  במקום לקנות 2,000 קניתם 200 בשנה

מיכאל ביטון:  זה הקצב שאתם לא עובדים

מיכאל ביטון:  אתם מאשימים את הדיירים

מיכאל ביטון:  תתחילו לעבוד

משה גפני: תודה רבה

משה גפני:  מי מפורום הדיור הציבורי מדבר? דני גיגי, אם אפשר בקצרה, הבנו את הבעיה

דני גיגי: אני ממש אשמח בקצרה

דני גיגי:  קודם כל נעשית פה קצת מניפולציה

דני גיגי:  אומרים, על כל חמש דירות שמוכרים קונים דירה אחת

דני גיגי:  זה מניפולציה

דני גיגי:  לוקחים דירות ישנות, הרוסות, שבורות שרק ההשקעה בהן יותר גדולה מההנחה

דני גיגי:  נותנים לאנשים האלה הנחה של בין 200,000 ל-300,000 שקל

דני גיגי:  זאת הנחה יותר קטנה ממחיר למשתכן, יותר קטנה מכל תוכנית אחרת שניתנת למעמד הביניים ובאים ואומרים להם, עכשיו אנחנו גוזלים לכם גם את הדבר הקטן הזה שאנחנו נותנים לכם, את האפשרות היחידה שלכם אי פעם, של משפחות עניות להגיע לאיזשהו נכס

מיכאל ביטון: דירת הרש

דני גיגי: ממש, והכול ברמאות כי הם באים והם יודעים לייצר ולהראות לך פה גרף כזה יפה

דני גיגי:  הם מראים אותו כבר חמש שנים, אפילו יותר, עשר שנים

דני גיגי:  גרף, הנה המלאי היה פה והמלאי עכשיו ירד למטה

דני גיגי:  ככה הם מראים את זה ואז הם אומרים, בגלל זה צריך לבטל את חוק המכר

דני גיגי:  לא בגלל זה צריך לבטל את חוק המכר

דני גיגי:  בגלל זה צריך כסף ויש לכם כסף

דני גיגי:  יש עכשיו 3

דני גיגי: 8 מיליארד שיושבים אצלם בקופה

מיכאל ביטון: עוד לפני 2023

דני גיגי: בקופה רק לקנות דירות, אז הם אומרים, אנחנו לא יכולים לקנות, אנחנו לא מצליחים לקנות

דני גיגי:  אתם לא מצליחים לקנות? נלמד אתכם איך לקנות

דני גיגי:  אני אלך, אקנה

משה גפני: תודה רבה

משה גפני:  בבקשה

מיכה רחמן: אני פעיל חברתי

מיכה רחמן:  אני גם ליוויתי את החוק מהתחלה

מיכה רחמן:  בחוק עצמו משרד השיכון צריך לקנות דירה מול דירה

מיכה רחמן:  החוק מחייב אותו, ככה שאישור החוק מחייב - - -      

מיכאל ביטון: רחמן, תן לי שנייה להגיד משפט כי אני צריך לצאת לוועדה שלי, מתחילה ועדה ב-14:00, שאני עומד בראשה

מיכאל ביטון:  אני ביקשתי מיושב-ראש הוועדה וחברי הוועדה להעביר את המסר למשרד השיכון עם התוכן הבא: 1

מיכאל ביטון:  ללא הארכת חוק המכר וללא תשובות אמיתיות למה לא קניתם 2,000 בתים בשנתיים האלה, וכמה כסף שמור לכם בקופה כבר לבתים, והאם אתם מביאים כסף חדש לרכש בתים ב-2023 או שאתם ממחזרים תקציב קיים שכבר נמצא בקופה, שזה בלוף? כי ככה לא תגדילו את המלאי אם לא תביאו כסף חדש ב-2023

מיכאל ביטון:  ללא שתי התשובות הללו אני כממלא מקום חבר בוועדת כספים, ואני מקווה שתהיה פה ברית והיושב-ראש בעד הנושא הזה, נתקשה לאשר את תקציב משרד השיכון בתקציב הקרוב

מיכאל ביטון:  אלה שתי תשובות שאנחנו רוצים, ובהירות ופתרון לחוק המכר, והמון כסף לרכש בתים ולמה לא קניתם בתים בזמן, וכסף חדש? תודה רבה לך היושב-ראש

משה גפני: תודה רבה

משה גפני:  אני אבקש תשובות לישיבה הבאה

מיכה רחמן: החוק עצמו מחייב לבנות דירה תמורת דירה, ככה שאישור החוק בניגוד למה שהם אומרים, משרד השיכון, כולל גם שימוש בכספים לדירה מול דירה

מיכה רחמן:  בחוק נאמר שיש קרן שמכניסים את הכספים

מיכה רחמן:  הכניסו

מיכה רחמן:  לא בנו, אבל בחוק גם נאמר שצריך להוסיף תקציב כדי לבנות דירה

מיכה רחמן:  אם הם ימלאו את החוק כלשונו, אז המלאי יישאר כמו שהוא

מיכה רחמן:  אני חושב שיש מדיניות מכוונת להוריד את הרמה של הדיור הציבורי משום שזה המדיניות

משה גפני: אוקיי, תודה רבה

משה גפני:  בבקשה

אליקו שליין: אני מארגון הנכים זכויות נכים

אליקו שליין:  אני רוצה להגיד פה וזה חשוב שיירשם לפרוטוקול

אליקו שליין:  יש כאן גזל כפול, כבוד היו"ר, מכיוון שמדובר פעם אחת, וזה להכי נזקקים, לנכים, לאנשים שחלקם עברו גם התעללויות ופגיעות מיניות

אליקו שליין:  זה סוג של איזשהו ביטחון אחרי תופת כזאת שתהיה להם איזו הזדמנות לדירה אי פעם במדינה

אליקו שליין:  יש פה גזל אחד בפעם הזאת שאתה משלם את שכר הדירה ואתה חושב שזה נצבר לך לרכישה

אליקו שליין:  כשביטלו את זה אז כאילו כל יתרת הכספים התאיידה

אליקו שליין:       אני חשבתי על איזשהו פתרון

אליקו שליין:  על כל שקל שהם אומרים שחסר, שיבכו לאוצר ושיביאו כסף מהאוצר

משה גפני: אנחנו מכירים את הפתרון הזה

משה גפני:  עוד מעט יגיע לפה תקציב המדינה

אליקו שליין: מעולה

משה גפני: תודה רבה

משה גפני:  כן, גברת

ליאת מגל: אני קיבלתי דירה לפני שלוש וחצי שנים

ליאת מגל:  חיכיתי שמונה שנים

ליאת מגל:  יש לי בעל נכה עם נכות נפשית

ליאת מגל:  רוב השנה הוא לא מתפקד

ליאת מגל:  אני מתפקדת עם הילדים והכול

ליאת מגל:  היה לי שלוש שנים וחצי של שקט

ליאת מגל:  אני רוצה לחיות רגיל

ליאת מגל:  אני רוצה להביא אוכל

ליאת מגל:  אני לא מדברת על דברים אחרים, לבית שלי

משה גפני: הדירה שלכם היא דירה של הדיור הציבורי?     

ליאת מגל: עמידר, כן

ליאת מגל:  עכשיו אני יצאתי לעבוד ומכיוון שהמשכורת שלי טיפה עלתה כי מבחינתם 10,000 שקל אמור לכלכל שבעה אנשים, אני לא מדברת על החובות והלוואות שאנחנו לוקחים

ליאת מגל:  הם רוצים שאני אשלם עוד 3,000 שקל לשכירות, אז למה שמונה שנים אני מחכה? כמה שאני אעבוד אני לעולם לא אצא מהמעגל הזה ואני מדברת על מעגל העוני

ליאת מגל:  אני מדברת על אוכל לילדים שלי

ליאת מגל:  כשאני מקבלת ביטחון תזונתי ב-350 שקל לחודש, אני אמרתי לעובדת הסוציאלית שלי תודה רבה

ליאת מגל:  בזכות זה לילדים שלי יש ארוחת צוהריים, ואני קורעת את עצמי כדי לעבוד

ליאת מגל:  עזוב את זה שאני מתמודדת עם בן אדם שהוא בן אדם הכי טוב בעולם ויש תקופות שהוא לא מתפקד, אבל אני מרגישה שלא רוצים אותי חיה וקיימת בצורה נורמלית

משה גפני: אנחנו כן רוצים אותך חיה וקיימת ובריאה ומתפקדת

ליאת מגל: רוצים אותי בצורה שאני לא מתפקדת

משה גפני: בסדר, אז אנחנו רוצים אותך כך

משה גפני:  אוקיי, תודה רבה

משה גפני:      משרד הרווחה, בבקשה

עפרה כרמון אבן: אני מנהלת תחום בכיר, תכנון ודיור בראייה חברתית

עפרה כרמון אבן:  אני מבקשת להציג כאן את עמדת השר

עפרה כרמון אבן:  אני אפתח ואומר שהשר שלח פנייה לראש הממשלה בבקשה לקיים דיון על הנושא הזה בקבינט הדיור, כי סוגיית הדיור הציבורי מטרידה אותנו מאוד

עפרה כרמון אבן:  אנחנו רואים בחוק המכר ובכלל בכל המנגנון של הדיור הציבורי ככלי חשוב ליציאה מעוני ואמצעי למינוף ומוביליות חברתית

עפרה כרמון אבן:       אני מצטרפת למה שנאמר כאן אחד לאחד

עפרה כרמון אבן:  הבעיה היא לא במכר

משה גפני: מה זאת אומרת מה שנאמר כאן? נאמרו פה הרבה דברים

משה גפני:  למה את מצטרפת?     

עפרה כרמון אבן: לדבריו של חבר הכנסת מיכאל ביטון שתוכן המכתב הוא ממש זהה למה שנאמר כאן, למה שהוא אמר במובן שהבעיה היא לא במכירה לדיירים

עפרה כרמון אבן:  הבעיה היא בכך שלא קיימו הגדלה של ההיצע

עפרה כרמון אבן:      אני גם רוצה לומר משהו שלא נאמר כאן, כי ההנחה שניתנת היא גם מגלמת את המצב הירוד ביותר והמוזנח של הבניין עד כדי כשלים קונסטרוקטיביים

עפרה כרמון אבן:  צריך לזכור גם את זה

עפרה כרמון אבן:  אני רוצה גם לומר שאסטרטגית דיור של הממשלה בשנים האחרונות הייתה אסטרטגיה של קידום בעלות, זאת אומרת כל התוכניות הממשלתיות שקידם משרד השיכון עבדו על אותו עיקרון

משה גפני: השר קיבל תשובה מראש הממשלה?     

עפרה כרמון אבן: המכתב רק נשלח

עפרה כרמון אבן:  אני לא חושבת שקיבלנו מענה

משה גפני: והעמדה של השר זה שצריך להמשיך את הדיור הציבורי ולכן הוא מבקש מראש הממשלה דיון בקבינט הכלכלי-חברתי

עפרה כרמון אבן: בקבינט הדיור על הסוגיה הספציפית של הגדלת היצע הדיור הציבורי

משה גפני: תודה רבה, אני מודה לך

משה גפני:  את רצית להוסיף משהו?      

מרים דוד: אני מפורום נחלה, נשים חרדיות לדיור הציבורי

מרים דוד:  אנחנו תחת דני גיגי

מרים דוד:      אני דיירת בדיור הציבורי

מרים דוד:  בואו לא נשכח שלתת מענה ופתרון, לא רק קורת גג, זה שאני גרתי בצפניה והילדים שלי לומדים בתלמודי תורה ממש בלב ליבה של ירושלים, נעקרתי מהקהילה, מכל החברה שעוטפת אותי ושאני שייכת לדרום העיר

מרים דוד:  יש לי שינוע לילדים

מרים דוד:  זה פשוט עקירה כי בשבת כשאנחנו הולכים לעונג שבת, אין לי, אני לא יכולה לחנך את הילדים שלי לדברים כאלה, אז יש גם את הפן החברתי

מרים דוד:  אז לא יהיה דירות

מרים דוד:  איזה ישוב הדעת יש? אין פה שום ישוב הדעת

מרים דוד:  אני נמצאת כל הזמן במאבקים, איך אני נשמרת, איך אני שומרת על החממה שלי, איך הילדים שלי לא מתערבבים

מרים דוד:  תודה

משה גפני: תודה רבה, אני מודה לך

משה גפני:  יש עוד מישהו שרוצה להוסיף? אני לא מסיים את הדיון היום

משה גפני:  בבקשה

יהודה איינהורן: צוהריים טובים, כנראה מויש'ה מכיר אותי קצת מהפעילות של הילדים הנכים וכדומה

משה גפני: כן, נכון

משה גפני:  אתה איש מוכר כאן בוועדה

יהודה איינהורן: לדאבוני

משה גפני: בגלל הבעיות שיש לך, אבל כאן זה בסדר

יהודה איינהורן: אני נשוי פלוס שלושה, אחד מהם ילד עם שיתוק מוחין פיזי, מרותק לכיסא גלגלים

יהודה איינהורן:       התייחסו פה לדיור ציבורי בכללותו אבל יש חלק של הדירות, נ"ר נקרא לזה, לנכים מרותקים

יהודה איינהורן:  אני כבר מחכה כארבע שנים

משה גפני: אבל זה לא נושא הדיון

יהודה איינהורן: זה בתוך

יהודה איינהורן:  הם עדיין מקבלים - - -      

משה גפני: אתה יכול להגיד את הדברים אבל זה לא נושא הדיון

משה גפני:  נושא הדיון שעלה על ידי החברים זה למה לא מאריכים את חוק הדיור הציבורי

יהודה איינהורן: ברובם יש גם ילדים שמרותקים

משה גפני: בבקשה, בכבוד

יהודה איינהורן: בוא נגיד, שבוע שעבר בליל שישי ישבתי בבית, יש שם שני ילדים נכים מרותקים לכיסא גלגלים שאמורים לרכוש את הדירה עוד חצי שנה, והם גם יצאו מזה

יהודה איינהורן:  אני כן חושב כמו שאמרת הרב מויש'ה, שצריך לחלק את זה יכול להיות

יהודה איינהורן:  יכול להיות שדירות נ"ר לא צריכים להיות בתוך הדיור הציבורי

יהודה איינהורן:  יכול להיות שצריך לעשות להם דירות נפרדות כי הם צריכים מענים אחרים

משה גפני: לא זה מה שאמרתי

משה גפני:  אני לא הארכתי מכיוון שלא רציתי לסיים את הדיון היום

משה גפני:  אני רוצה תשובות על הדברים האלה

משה גפני:  מה שאמרה הגברת על משרד הרווחה, זה גם כן נושא חשוב

משה גפני:  אני גם אדבר עם ראש הממשלה

משה גפני:  אני אמור לפגוש אותו

משה גפני:  אני אדבר איתו על העניין הזה

משה גפני:  צריך לקיים על זה דיון

משה גפני:  דירות נ"ר זה סוגיה אחת והדיור הציבורי זה עוד סוגיה

משה גפני:  הנושא שאנשים שמצבם הכלכלי לא מאפשר להם לרכוש דירה כמו אנשים עשירים או כאלה שנמצאים במעמד ביניים גבוה, האנשים האלה, החברה צריכה לדאוג להם

משה גפני:  זה מה שהיה בשעתו

משה גפני:  זה מה שהיה עם חוק הדיור הציבורי

משה גפני:  אני הייתי פה בכנסת

משה גפני:  הייתי שותף לדיונים האלה

משה גפני:  לבוא ולהגיד, הגיע 14 בפברואר 2023, נגמר החוק, זה דבר חמור מכיוון שהמציאות היא שהתורה אומרת "כי לא יחדל אביון מקרב הארץ"

משה גפני:  נשארו אנשים עניים

משה גפני:  החברה צריכה לדאוג להם ולא להגיד, אין לי כסף

משה גפני:  יש כסף להרבה דברים אחרים

יהודה איינהורן: תודה רבה

יהודה איינהורן:  אין מילים על הרצון לעזור בדברים האלה

יהודה איינהורן:  אני ממתין לדיור הציבורי כארבע שנים

יהודה איינהורן:  אני עולה עם ילד עם כיסא גלגלים שתי קומות כל פעם

יהודה איינהורן:  תודה רבה שוב

משה גפני: תודה

משה גפני:  בבקשה

יוסף תמיר: אני מנהל אגף לשעבר במשרד מבקר המדינה

יוסף תמיר:  כתבתי עשרות דוחות על הדיור הציבורי

משה גפני: אתה בגמלאות?     

יוסף תמיר: אני בגמלאות

משה גפני: אתה היית פה כמה פעמים

יוסף תמיר: נכון, נכון

יוסף תמיר:  אני נמצא פה בשביל לזעוק גם את זעקת הדוחות, שלא מתקנים את הליקויים שכתובים בדוחות, עשרות דוחות

יוסף תמיר:  אני רוצה להמחיש בסיפור, ברשותכם

חוה אתי עטייה: מתי הדוח האחרון היה, ידוע לך, דוח מבקר המדינה?     

יוסף תמיר: יש ב-2019, 2020 כמעט כל שנה

יוסף תמיר:  אני רוצה להמחיש לכם בדוגמה את היחס הבעייתי של משרד השיכון לזכאי הדיור הציבורי

יוסף תמיר:  הייתי נוכח באחד הדיונים של הוועדה לביקורת המדינה שמן הסתם בראשות חברת הכנסת קארין אלהרר, שהיא דנה לא מעט בנושא הדיור הציבורי והיא מזמינה לא אחת זכאים וזכאיות של הדיור הציבורי

משה גפני: הייתה גולת הכותרת של עשייה חברתית בכנסת

משה גפני:  זה שעכשיו מפסיקים את זה ולא מאריכים זה מבחינתנו דבר רע

משה גפני:  אני נותן לך משפט סיכום, בבקשה

אליהו (אלי) רביבו: טוב, אז ככה, אני מבקש ראשית להודות לך אדוני היושב-ראש על הרגישות החברתית שאתה מגלה בוודאי בפתיחת דיון בסוגיה הכול כך רגישה הזאת

אליהו (אלי) רביבו:  אני מעדכן אתכם שמנציגיו הרשמיים של שר השיכון המכובד הוסבר לי שהשאיפה למכור את הנכסים ולא להאריך את הוראת השעה הזאת, לאור העובדה שהנכסים לא מתוחזקים כראוי, זאת אומרת שבכך שאנחנו עולים על כך שיש בעיה אחת, אנחנו מענישים את כל השאר

אליהו (אלי) רביבו:  במקום שאנחנו כמדינה נגדיל ראש ונהיה אחראים גם לתחזק את הנכסים, גם להגדיל את מלאי הדירות כי תוחלת החיים כפי שמכובדי אמר, עלתה תודה לאל, האוכלוסייה גדלה ומכך גם הצורך הולך וגדל

אליהו (אלי) רביבו:  בצד זאת אנחנו צריכים באופן הכי הגון כלפי אותם אנשים שצברו כבר את הוותק והם בעלי זכאות, לאפשר להם לרכוש ובכך להוציא אותם ממעגל העוני

אליהו (אלי) רביבו:  לפיכך אדוני היושב-ראש, אני מעדכן אותך שבתמיכת ראש הממשלה ניסחתי הצעת חוק שהיא מעט יותר מתונה מהוראת השעה הקודמת שהייתה, וכתוצאה מאותה תמיכה מראש הממשלה החתמתי את רוב רובם של חבריי לסיעה

אליהו (אלי) רביבו:  אני מתכוון לקדם זאת במלוא המרץ ואני סמוך ובטוח - - -      

משה גפני: אני רק מבקש ממך, את מה שאני אמרתי על עצמי אני גם אומר לך

משה גפני:  אתה רכז הקואליציה בוועדת הכספים

משה גפני:  העמדה של חברי הקואליציה והאופוזיציה היא שצריך להאריך אלא אם כן יבוא מישהו ויגיד שהוא מתנגד

משה גפני:  אני לא נתקלתי בהתנגדות

משה גפני:  אני מבקש ממך את מה שאני עצמי חושב לעשות, לדבר עם ראש הממשלה

אליהו (אלי) רביבו: שוחחתי איתו והוא גיבה אותי במלוא מובן המילה

אליהו (אלי) רביבו:  הנה, אני אומר את זה פה לפרוטוקול

אליהו (אלי) רביבו:  אם לא הגיבוי שלו, לא יכולתי להרשות לעצמי להוביל את המהלך הזה ולהחתים את כל חברי סיעתי

משה גפני: אני מודה לך

משה גפני:      עאידה, משפט

עאידה תומא סלימאן: משפט אחד

עאידה תומא סלימאן:  אם יש גיבוי מראש הממשלה, אז בשביל מה עוד חוק מתון יותר?      

משה גפני: זה דיון אחר

עאידה תומא סלימאן: אוקיי, אני אשמח להתדיין בדיון הזה

אליהו (אלי) רביבו: אני רק אומר שזה לא אומר שאם אנחנו רואים בנחיצות המשך המצב, להסתכל על החוק כמקשה אחת ולהגיד שלא נפלו פה פגמים

אליהו (אלי) רביבו:  יש לי עניין שכל מי שיזכה לרכוש את הדיור הציבורי, יהיה בעל הזכות עצמו ולא מי שרוכב על כך, לא מאעכרים ולא בני משפחה מדרגה כזו או אחרת

משה גפני: תודה רבה

עאידה תומא סלימאן: אני אשמח להתדיין בדיון הקרוב בהמשך, אבל שיהיה ידוע, אני תומכת בהארכה

משה גפני: אנחנו נמשיך את הדיון בעניין הזה

משה גפני:  אני אדבר גם עם ראש הממשלה וגם רכז הקואליציה, חבר הכנסת רביבו ידבר עם ראש הממשלה, דיבר כבר

משה גפני:       אני מבקש ממשרד השיכון את הנתונים שביקשנו קודם, מה שהעלה חבר הכנסת ביטון וגם מה שאני ביקשתי

משה גפני:  אני רוצה לדעת על איזה סדר גודל מדובר, על איזה סכום מדובר כדי לחדש את החוק הזה

משה גפני:  בדיון הבא אני אבקש להעלות את הנתונים האלה

משה גפני:      תודה רבה, הישיבה נעולה